ایله‌تیشیم باشقانی فخرالدین آلتون، تروریست باشی "مظلوم کوبانی" کد آدلی فرهاد عبدی شاهینی آمریکا بیرلشمیش دؤولتلرینه دعوت ائد‌نلرین، تورکییه - آمریکا بیرلشمیش دؤولتلری ایلیشکی‌لرینه ضرر وئرمه‌نین یانین‌دا آمریکا بیرلشمیش دؤولتلری قانونلارینا گؤره ده سوچ ایشلدیکلرینی ایفاده ائتدی.
آلتون، سوسیال مئدیا تویتر حسابین‌دان اینگیلیزجه پایلاشیمیندا، تروریست باشلاریندان شاهینین اینترپل طرفین‌دن قیرمیزی اعلانلا آختاریلان بیر تروریست اولدوغونو وورغولادی.
تروریستین عینی زامان‌دا بؤلوجو ترور هؤرگوتو پ‌کاکا ایله یپگ آراسین‌داکی آیریمین اصلین‌ده نه قدر سطحی اولدوغونون جان‌لی بیر دلیلی اولدوغونا ایشاره ائد‌ن آلتون، پایلاشیمیندا،
"فرهاد عبدی شاهینی دعوت ائد‌نلر، آمریکا بیرلشمیش دؤولتلری-تورکییه ایلیشکی‌لرینه ضرر وئرمه‌لرینین یانین‌دا آمریکا بیرلشمیش دؤولتلری قانونلارینا گؤره ده سوچ ایشله‌ییرلر. فرهاد عبدی شاهینی واشنگتنا دعوت ائد‌رک اونو مشروعلاشدیرمایا چالیشانلاری تورک خالقی هئچ بیر زامان اونوتمایاجاقدیر. ناتو متفیقیمیزدیر، بیر تروریست چته باشینی اوجالتما چابالاری ایللر بویونجا خاطیرلاناجاق. آرخاسین‌دا کیم اولورسا اولسون ترورلا مباریزه ائتمه‌یه داوام ائدجییک" ایفاده‌لرینی ایشلتدی.
بیر تروریستین، بعضیلری طرفین‌دن قهرمان اولاراق قبول ائدیلدیگی مدتجه ترورا قارشی مباریزه‌نین باشاری‌لی اولابیلمه‌یه‌جیینی وورغولایان آلتون، آمریکا بیرلشمیش دؤولتلرینین بو ترور  هؤرگوتونه وئردیگی دستک، اؤز تاریخینه قارا بیر لکه اولاراق کگئچه‌جک و تام بیر خاریجی سیاست ایفلاسی درسی اولاراق آنلادیلاجاق. آمریکا بیرلشمیش دؤولتلری کنگره‌سی، بو دعوتی بیر داها گؤزدن گئچیرمه‌لی و پ‌کاکا ترورو قوربانلارینین عائله‌لرین‌دن عذر ایسته‌مه‌لی‌دی" دئدی.
